Prototypen, som hadde sin første flyvning i 1939, ble konstruert fra en Lockheed L-14 Super Electra som var blitt returnert til fabrikken fra Northwest Airlines etter en serie med havarier med selskapets andre L-14. Skroget ble forlenget med 1,5 m, noe som muliggjorde installasjon av ytterligere to seterader, noe de håpet ville gjøre det til et mer lønnsomt fly. Til tross for dette valgte de fleste amerikanske flyselskaper å kjøpe Douglas DC-3, og Lockheed fant det vanskelig å selge Lodestar på det amerikanske markedet.